ทำอย่างไร ให้วัยรุ่นนอนหลับให้เพียงพอ เพื่อไม่ให้ส่งผลกระทบต่อการเรียน?
งานวิจัยหลายชิ้นระบุว่า วัยรุ่นมักจะนอนไม่พอ ซึ่งส่งผลกระทบการเรียน และสุขภาพทั้งทางร่างกายและจิตใจได้
สถาบัน American Academy of SleepMedicine ซึ่งศึกษาเรื่องการนอนโดยเฉพาะ กล่าวว่าวัยรุ่นต้องนอนให้ได้คืนละ 9 ชั่วโมง แต่ตามความเป็นจริงแล้วมักจะนอนกันได้อย่างมากไม่เกิน 7 ชั่วโมง บิดามารดาบางคน ถึงกับให้ลูกรับประทานยานอนหลับก็มีแต่งานวิจัยที่เพิ่งเผยแพร่ออกมากล่าวว่า อาจจะมีวิธีที่ช่วยให้วัยรุ่นเหล่านี้ นอนหลับได้โดยไม่ต้องใช้ยา นักวิจัยเรื่องการนอนของวัยรุ่น คุณ MarianaFigueiro แห่งศูนย์วิจัยสายฟ้าแลบของสถาบัน RensselaerPolytechnic ในรัฐนิวยอร์ค บอกว่าวัยรุ่นนั้น นอกจากจะนอนดึกแล้วตอนเช้าก็ไม่ค่อยจะอยากตื่น นักวิจัยผู้นี้อธิบายต่อไปว่า งานวิจัยนี้มุ่งจะทำความเข้าใจถึงผลกระทบที่แสงสว่าง มีต่อวัฏจักรการนอนของเด็กหนุ่มสาวอย่างไรบ้างและจะใช้แสงสว่างได้อย่างไร เพื่อช่วยให้เข้านอนได้เร็วขึ้นและตื่นได้อย่างสดชื่นในตอนเช้า ที่ทีมงานนี้ให้ความสำคัญกับแสงก็เพราะงานวิจัยก่อนหน้านี้แสดงให้เห็นว่า ลักษณะการนอนของคนเรา เริ่มเปลี่ยนเมื่อมีอายุประมาณ13 ขวบในช่วงอายุนั้นนาฬิกาในร่างกาย กลับไปปรับตัวใหม่ ตามแสงสว่างที่ต่างกันไปในแต่ละชั่วโมงและฤดูกาลที่เปลี่ยนแปลงไป และที่สำคัญอีกอันหนึ่งก็คือแสงสว่างส่งผลกระทบต่อการผลิตสาร melatonin ซึ่งเป็นฮอร์โมนที่ทำให้นอนหลับร่างกายผลิต melatonin ในตอนกลางวัน ผลของการวิจัยพบว่า ถ้าให้วัยรุ่นได้สัมผัสกับแสงสว่างในตอนเช้าโดยเฉพาะคลื่นแสงสีน้ำเงิน นาฬิกาในร่างกาย จะปรับตัวให้เข้ากับวัฏจักรธรรมชาติ ของกลางวันและกลางคืนและทำให้เข้านอนได้เร็วขึ้น แต่ถ้าไม่ออกไปเห็นแสงตะวันในตอนเช้าก็มักจะนอนดึก และถ้ายิ่งไปสัมผัสกับแสงสีน้ำเงิน ในตอนบ่ายเข้าด้วยแล้วจะทำให้นอนหลับได้ยากขึ้น ซึ่งนักวิจัยผู้นี้แนะนำวิธีแก้ไว้ว่าให้สวมแว่นสีส้มกันแสงสีน้ำเงิน ของตอนบ่ายก็จะช่วยได้มากทีเดียว ถ้านอนกันได้เต็มอิ่มถึงคืนละ 9 ชั่วโมง ก็อาจจะมีแรงแข็งขันเต้นรำกันตลอดคืนก็ยังได้